**Karancskeszi Község Önkormányzata**

**Képviselő-testületének**

**../2019. (X. 29.) önkormányzati rendelete**

**az önkormányzati képviselők tiszteletdíjáról**

Karancsalja Község Önkormányzat Képviselő-testülete az Alaptörvény 32. cikk (2) bekezdésében biztosított feladatkörében eljárva, Magyarország helyi önkormányzatairól szóló 2011 évi CLXXXIX törvény 35. § (1) bekezdésben, kapott felhatalmazás alapján a helyi önkormányzati képviselők tiszteletdíjáról az alábbi rendeletet alkotja:

**I. fejezet**

**Általános rendelkezések**

1. §

(1)     A   rendelet   hatálya   Karancsalja  Község   Önkormányzata  Képviselő-testületének  tagjaira (továbbiakban: önkormányzati képviselő) terjed ki.

(2)   Nem terjed ki a rendelet hatálya a polgármesterre és az alpolgármesterre.

2.§

(1)   A   Képviselő-testület    az önkormányzati képviselő részére jelen rendeletben foglalt keretek között tiszteletdíjat állapít meg.

(2)   Az   e   rendelet   szerinti   jogosultak   a   megbízatásuk   keletkezése   napjától   a   megbízatásuk megszűnése napjáig jogosultak az e rendelet szerinti tiszteletdíjra.

**II. fejezet**

**Tiszteletdíj mértéke, a lemondás szabályai**

3.§

 (1)   A képviselői tiszteletdíj mértéke:

     - a képviselői tiszteletdíj havi bruttó összege 20. 000.- Ft.

 (2) A   tiszteletdíjat a tárgyhót követő hónap10. napjáig kell a jogosult részére  kifizetni.

4.§

(1) A képviselő tiszteletdíjáról írásban lemondhat.

(2)  A   tiszteletdíjról   történő lemondást  tartalmazó írásbeli   nyilatkozatot évente   a polgármesterhez kell benyújtani legkésőbb az önkormányzat költségvetésének elfogadásáig.

(3) Ha a képviselő az e rendelet alapján megállapított tiszteletdíjáról írásbeli nyilatkozatában lemond, annak tartalmaznia kell, hogy mely időszakra járó tiszteletdíjról kíván lemondani,

 (4) A tiszteletdíj elszámolásáról és kifizetéséről a jegyző gondoskodik.

**A tiszteletdíj megvonásának és csökkentésének szabályai**

5.§

(1)   A   képviselő-testület üléseiről igazoltan, csak legkésőbb az  ülés  napján 12 óráig szóban vagy írásban a polgármesternek történő bejelentés alapján lehet távol maradni.     Igazolt távollétnek számít,  ha  a  tiszteletdíjra  jogosult több napon át igazolt betegsége,   munkahelyi elfoglaltsága vagy hivatalos kiküldetése miatt nem tud részt venni az ülésen.

(2)  A képviselő az ülés megkezdésekor köteles a polgármesternek bejelenteni, ha az ülés közben ideiglenesen vagy véglegesen eltávozik.  Igazolatlan hiányzásnak számít, ha  a képviselő testületi ülés  közben indoklás vagy a polgármesternek történő előzetes bejelentés nélkül véglegesen távozik az ülésről.

(3) Ha a képviselő igazolatlanul vagy előzetes bejelentés nélkül nem vesz részt a képviselő- testületi vagy bizottsági ülése(ke)n, akkor az alábbiakban meghatározott módon és mértékben a havi tiszteletdíja csökkentésre kerül:

a) képviselő-testületi ülésről való igazolatlan vagy előzetes bejelentés nélkül történő hiányzás esetén a képviselő következő havi tiszteletdíját 50 %-al kell csökkenteni.

b) bizottsági ülésről való igazolatlan vagy előzetes bejelentés nélkül történő hiányzás esetén a képviselő következő havi tiszteletdíját 50 %-al kell csökkenteni.

c) ha a képviselő az adott hónapban a képviselő-testületi és a bizottsági ülésről is igazolatlanul vagy előzetes bejelentés nélkül hiányzik, az a) és b) pont alkalmazása helyett a következő kéthavi tiszteletdíját kell 50 %-al csökkenteni.

d) ismételt kötelezettségszegés esetén a csökkentés újra megállapítható.

(4) Ha a képviselő hat hónapon belül a testületi vagy a bizottsági ülések több mint feléről igazolatlanul, vagy előzetes bejelentés nélkül hiányzik, a következő hat hónapra a tiszteletdíja megvonásra kerül.

(5)   A   (4) bekezdésben foglaltak ellenőrzése  az  üléseken készült jelenléti ívek illetve az ülésekről készült  jegyzőkönyvek alapján történik.

(6) A tiszteletdíj csökkentéséről, annak mértékéről, a polgármester javaslatára a képviselő-testület egyedi határozattal dönt. A csökkentés ténye, mértéke a határozatban kerül meghatározásra, és azt meg kell indokolni. A képviselő-testület egyedi méltánylást érdemlő körülmény felmerülése esetén eltekinthet a (2)-(3) bekezdésben meghatározott szankció alkalmazásától.

**III.     fejezet**

**Záró rendelkezés**

6. §.

(1) E rendelet a kihirdetését követő napon lép hatályba, rendelkezéseit 2019. november 1. napjától kell alkalmazni.

(2)   E   rendelet   hatályba   lépésével   egyidejűleg   hatályát   veszti  az önkormányzati képviselők juttatásairól szóló 8/2014. (XI. 3.) önkormányzati rendelet.

Karancsalja, 2019. október 28.

 Sulyok Oszkár Jánosné dr. László Tünde

 polgármester jegyző

A rendelet kihirdetve:

2019. október 25.

 **ELŐZETES HATÁSVIZSGÁLAT**

**mely ismerteti az önkormányzati képviselők tiszteletdíjáról** **szóló**

**rendelet elfogadásának várható következményeit**

|  |  |
| --- | --- |
| A vizsgált kritériumok | A vizsgálat eredménye |
| A tervezett jogszabály társadalmi hatásai | A jogszabály megalkotása az önkormányzati képviselők juttatásait tartalmazza. |
| A tervezett jogszabály gazdasági, költségvetési hatásai | A települési önkormányzat költségvetésében többlet kiadást eredményez. |
| A tervezett jogszabály környezeti következményei | A jogszabály tárgyából eredő környezeti következmények nem merülnek fel. |
| A tervezett jogszabály egészségi következményei | A jogszabály tárgyából eredő egészségi következmények nem merülnek fel. |
| A tervezett jogszabály adminisztratív terheket befolyásoló hatásai | A tervezett jogszabály elfogadásának és bevezetésének nincsenek jelentős adminisztratív terhei. |
| A jogszabály megalkotásának szükségessége, a jogalkotás elmaradásának várható következményei | A jogszabály megalkotása kötelező a magasabb jogszabálynak való megfelelés miatt. |
| A jogszabály alkalmazásához szükséges személyi, szervezeti, tárgyi és pénzügyi feltételek | A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak. |

**INDOKOLÁS**

**az önkormányzati képviselők tiszteletdíjáról szóló**

**önkormányzati rendelet módosításához**

Részletes indokolás

A helyi önkormányzati képviselők és polgármester választás 2019. október 13-án lezajlott. Az újonnan megválasztott önkormányzati képviselők a jogszabályok értelmében tiszteletdíjra jogosultak, így megalkotásra került jelen rendelet.

1. fejezet

1.-2. §-hoz

A rendelet hatályát rögzíti, továbbá hogy kire nem terjed ki.

1. fejezet

3. §-hoz

A képviselői tiszteletdíj mértékét, valamint kifizetését szabályozza.

4. §-hoz

A tiszteletdíjról való lemondás szabályait rögzíti.

5. §-hoz

A tiszteletdíj megvonásának és csökkentésének szabályait tartalmazza.

1. fejezet

6. §-hoz

A rendelet hatálybalépését rögzíti, valamint a hatályon kívül helyezett rendeletet.